
ЖОҒАРЫ ЕУРАЗИЯЛЫҚ ЭКОНОМИКАЛЫҚ КЕҢЕС


ШЕШІМ

	2026 жылғы «19» мамыр
	№ 6
	                 Мәскеу қаласы




2025 жылғы 27 маусымдағы Бір тараптан Еуразиялық экономикалық одақ пен оған мүше мемлекеттер және екінші тараптан Біріккен Араб Әмірліктері арасындағы экономикалық әріптестік туралы келісімнің күшіне енуі туралы 

2014 жылғы 29 мамырдағы Еуразиялық экономикалық одақ туралы шарттың 7-бабы 2-тармағының екінші абзацына және 2018 жылғы                        14 мамырдағы Еуразиялық экономикалық одақтың үшінші мемлекеттермен, халықаралық ұйымдармен немесе халықаралық интеграциялық бірлестіктермен халықаралық шарттары туралы келісімнің 11-бабына сәйкес Жоғары Еуразиялық экономикалық кеңес шешті:
1. 2025 жылғы 27 маусымдағы Бір тараптан Еуразиялық экономикалық одақ пен оған мүше мемлекеттер және екінші тараптан Біріккен Араб Әмірліктері арасындағы экономикалық әріптестік туралы келісім (бұдан әрі – Келісім) ол күшіне енген күннен бастап Еуразиялық экономикалық одақ үшін міндетті деп танылсын.
2. Еуразиялық экономикалық комиссия осы Шешім күшіне енген күннен бастап күнтізбелік 10 күннен кешіктірмей Біріккен Араб Әмірліктері атына Келісімнің 17.7-бабында көзделген хабарламаны жіберсін.
3. Осы Келісім Еуразиялық экономикалық комиссия дипломатиялық арналар арқылы Еуразиялық экономикалық одаққа мүше мемлекеттердің Келісімнің күшіне енуі үшін қажетті мемлекетішілік рәсімдерді аяқтағаны туралы соңғы жазбаша хабарлама алған күннен бастап, бірақ осы Шешім ресми жарияланған күннен ерте емес күшіне енеді.


Жоғары Еуразиялық экономикалық кеңестің мүшелері:

	Армения Республикасынан
	Беларусь Республикасынан
	Қазақстан Республикасынан
	Қырғыз Республикасынан
	Ресей
Федерациясынан

